cyanic-selkie/wikianc huggingface dataset:
Charles de Gaulle
ŉ Nuwe rol vir Frankryk
De Gaulle het met ontsteltenis aanskou hoe Frankryk se internasionale prestige in die loop van die 20e eeu gedaal het en hoe Amerika sedert 1945 op die voorgrond getree het as leier van die Westerse lande. Hy het hom dit ten doel gestel om Frankryk 'n belangriker rol in wêreldpolitiek te laat speel.
Howard Gaye
Howard Gaye (23 Mei 1878 – 26 Desember 1955) was 'n Engelse akteur, regisseur, en skrywer. Hy was bekend vir sy rolle in die rolprente The Birth of a Nation (1915), Intolerance: Love's Struggle Throughout the Ages (1916), Restitution (1918), en Dante's Inferno (1924).
Charles de Gaulle
ŉ Nuwe rol vir Frankryk
Om sy doel te bereik, moes hy eers die binnelandse politieke en ekonomiese situasie stabiliseer. Afgesien van die nuwe grondwet van 1958 het hy maatreëls ingestel om die leër te herorganiseer en die frank te stabiliseer. Hy het ook begin met die opbou van 'n Franse kern mag (force de frappe). Reeds in 1958 het hy voorgestel dat Frankryk, Brittanje en die VSA 'n leidende driemanskap in NAVO moet vorm. Nie een van sy twee Navo-bondgenote was egter hiervoor te vinde nie. Hierop het De Gaulle 'n koel houding teenoor NAVO begin inneem en in 1966 selfs alle Franse magte aan die NAVO-bevel onttrek. Frankryk het egter lid van NAVO gebly. Teenoor die ander vyf lede van die Europese Ekonomiese Gemeenskap word die houding ook verander. De Gaulle verwerp die idees oor supranasionalisme van Robert Schuman en weier om besluitneming met gekwalifiseerde meerderheid, wat reeds in die Verdrag van Rome staan, in te voer. Frankryk boikot in 1966 selfs 'n halfjaar lank die vergaderings van die EEG. Die kompromis van Luxemburg bring Frankryk terug na die EEG-tafel, maar die verhoudings is versteur.
De Gaulle het hom ook verset teen pres. John F. Kennedy van Amerika se pogings om die politieke en ekonomiese samewerking tussen NAVO-lande te vergroot. Hy het Kennedy se planne gedwarsboom deur te verhinder dat Brittanje, Amerika se getrouste bondgenoot, lid van die EEG word. Hy wou teen elke prys voorkom dat Amerika 'n sterk houvas op Europa verkry. Daarom het hy militêre samewerking tussen die EEG-lande gepropageer -buite die NATO en onder Franse leierskap- en probeer om die kloof tussen Wes- en Oos-Europa te oorbrug. Sy planne vir 'n onafhanklike Europa kon nie verwesenlik word nie omdat hy nie genoeg steun daarvoor by die ander EEG-lande gevind het nie. Sy ontspanningsbeleid ten opsigte van Oos-Europa het misluk vanweë Russiese inmenging in 1968 in Tsjeggo-Slowakye.
Mislukte binnelandse bestuur
In 1968 het De Gaulle 'n groot terugslag aan die tuisfront beleef. Sy verwaarlosing van binnelandse aangeleenthede het tot arbeidsonrus gelei. Paryse studente het in opstand gekom teen die verouderde onderwysstelsel, die outoritêre politieke klimaat en perssensuur. Stakings, protesoptogte en grootskaalse onluste het die hele ekonomiese lewe van die land verlam. In Parys heers 'n rewolusionêre stemming. Die arbeiders en studente geniet die simpatie van die grootste gedeelte van die bevolking, veral in die groot stad.
De Gaulle bedwing met groot moeite die dreigende omwenteling, maar die einde van De Gaulle se politieke loopbaan was duidelik in sig. Die gedesentraliserende bestuurshervormings wat hy in 1969 voorgestel het, is in 'n referendum deur die volk afgekeur. Die afkeuring word nouliks deur die onderwerp van die referendum veroorsaak en meer deur die president wat dit voorgestel het. Vir De Gaulle was dit 'n aanduiding dat sy presidentskap ongewild was en hy het onmiddellik bedank. Hy het hom in Colombey-les-Deux-Églises gevestig en begin skryf aan sy Mémoires d'espoir. Op 9 November 1970, nog voordat die werk voltooi is, is hy oorlede.
Daniel Tosh
Daniel Tosh (gebore 29 Mei 1975) is 'n Amerikaanse vervaardiger, skrywer, en akteur. Hy is bekend vir sy rolle in die rolprent The Love Guru (2008) en in die televisiereekse Sins of the City (1998) en Tosh.0 (2009).
Patricia Ja Lee
Patricia Ja Lee (gebore 19 Julie 1975) is 'n Amerikaanse aktrise. Sy is bekend vir haar rolle in die rolprent Akira (1988) en in die televisiereeks Power Rangers Lost Galaxy (1999).
Semantiek
Semantiek verwys na die betekenis van taal. Kommunikasie kan slegs doeltreffend plaasvind wanneer die betekenis van die woorde vir sowel die spreker/skrywer as die luisteraar/leser duidelik is.
Don Oreck
Don Oreck (31 Augustus 1930 – 5 Maart 2006) was 'n Amerikaanse akteur. Hy was bekend vir sy rolle in die televisiereekse M Squad (1957), The Silent Service (1957), Sea Hunt (1958), en Men Into Space (1959).
Homofoon
Homofone is woorde wat presies eenders klink, maar waarvan die betekenis en spelling verskil.
Die woorde vlei en vly is homofone van mekaar:
In hierdie geval is faal en vaal homofone van mekaar:
Voorbeelde
Meer voorbeelde:
Pol Pot
Saloth Sar (Khmer: Pol Pot: ប៉ុល ពត; Saloth Sar: សាឡុត ស; 19 Mei 1925 tot 15 April 1998) ook bekend as Pol Pot, was 'n Kambodjaanse diktator en Maoïstiese rewolusionêr.
Hy was leier van die kommunistiese beweging genaamd Khmer Rouge. Vanaf 1975 tot 1979 was hy die eerste minister van Kambodja wat toe bekend gestaan het as die Demokratiese Kampuchea. Pol Pot het op 17 April 1975 leier van Kambodja geword. Tydens sy bewind het hy agrariese sosialisme ingestel, wat stadsbewoners gedwing het om na die platteland te gaan om op kollektiewe plase te werk en dwangarbeid te verrig. Die gesamentlike gevolge van dwangarbeid, wanvoeding, swak mediese sorg en teregstellings het tot die dood van ongeveer 21% van die Kambodjaanse bevolking gelei. In totaal is daar na raming 2 tot 4 miljoen mense onder sy leiding dood.
In 1979, na Viëtnam se inval in Kambodja, vlug Pol Pot na die oerwoude van die suidweste van Kambodja, en die Khmer Rouge-bewind stort in duie. Van 1979 tot 1997 het hy en 'n oorblyfsel van die ou Khmer Rouge naby die grens van Kambodja en Thailand gevestig, waar hulle gestreef het om die bewind te herwin, met die nominale erkenning van die Verenigde Nasies as die wettige regering van Kambodja. Pol Pot is in 1998 dood terwyl hy onder huisarres was deur die Khmer Rouge faksie van Ta Mok. Sedert sy dood het daar gerugte ontstaan dat hy vergiftig is.
Biografie
Die regte naam van Pol Pot was Saloth Sar, en sommige bronne dui daarop dat hy in 1925 gebore is. Sy niggie was 'n byvrou van die koning van Kambodja. Hy studeer in 'n Boeddhistiese klooster en was twee jaar lank 'n monnik. Daarna het hy geslaag om 'n beurs deur sy kontakte te kry. Hy het op 24-jarige ouderdom in elektriese ingenieurswese in Parys begin studeer. In Parys het hy by politieke aktiwiteite betrokke geraak en sy studies verwaarloos. Sy beurs is onttrek en hy keer terug na Kambodja, waar hy by die Indochinese kommunistiese party van Hồ Chí Minh aansluit.
Na die val van Dien Bien Phu het die Viëtnamese Kambodja verlaat. Prins Norodom Sihanouk het alle mag probeer verkry. In 1956 word Pol Pot 'n onderwyser en hy trou met 'n onderwyser wat hy uit Parys geken het. In 1960 word hy lid van die Kommunistiese Party van Kambodja. In 1963 is hy verkies tot sekretaris van die sentrale komitee van die party. In dieselfde jaar het hy die berge in gevlug. Van daar af lei hy die guerrilla-stryd van die militêre vleuel van die maoïstiese kommunistiese party, die Khmer Rouge. Hy was onder die indruk van die bergvolk wat selfversorgend was en geen geldekonomie gehad het nie. Voordat hy die mag oorgeneem het, besoek hy (in die geheim) sy groot leermeester Mao Zedong in die Volksrepubliek China. Mao het opgetree as beskermheer van Pol Pot en het Angka se saak materieel en ideologies ondersteun. Mao hoef egter nie op dankbaarheid te reken nie. Sy kollega, Kea Mas, wat Mao geprys het, is dood gemartel.
Ná Lon Nol se afsetting van Sihanouk het hy laasgenoemde beveg. Toe die Amerikaners Kambodja in die konteks van die Viëtnamoorlog begin bombardeer en Kambodja binnegeval het om Viëtkong-troepe daar aan te val, het hulle die landelike bevolking in die arms van Pol Pot gedryf. Die Khmer Rouge het sterker geword, en die Lon Nol-regime het in duie gestort. Uiteindelik het Lon Nol na die Verenigde State gevlug.
Op 17 April 1975 betree die Khmer Rouge die Kambodjaanse hoofstad Phnom Penh. Pol Pot het premier geword van Kambodja, wat herdoop is tot die Demokratiese Kampuchea. Hy het bloedig probeer om Kambodja te omskep in 'n outarkiese kommunistiese landboustaat in navolging van Mao se denke.
Stede moes verdwyn en almal moes boer. Geld, onderwys, godsdiens en privaat eiendom is afgeskaf. Huwelike is van nou af gereël, en kinders is van hul ouers geskei. Persone wat nie saamgewerk het nie, is doodgemaak. Intellektuele en akademici is ook doodgemaak, waardeur iemand wat 'n bril sou dra of 'n vreemde taal praat verdag is. Pol Pot het nie in hul idees geglo nie en dit as moeilike struikelblokke beskou.
Aanvanklik was daar niks van die geïsoleerde regime van Pol Pot bekend nie, maar mettertyd het dit aan die buitewêreld duidelik geword wat in Kambodja aan die gang was. Op 25 Desember 1978 het Vietnamese troepe Kambodja binnegeval en die Khmer Rouge verdryf. Pol Pot het met dertigduisend Khmer Rouge en bykans 100 duisend burgerlikes na die grens met Thailand gevlug en daarin geslaag om vir bykans twintig jaar in die oerwoud te oorleef, ondersteun deur Thailand wat dit as 'n buffer teen die Viëtnamese gebruik het. Kambodja is deur Viëtnam beset. Die besetters het 'n marionetregime geïnstalleer en dit duidelik gemaak watter misdade onder die Pol Pot-regime gepleeg is. Hulle het die regime as 'Rooi Fascisme' veroordeel. In 1989 onttrek die Viëtnamese omdat hulle nie meer finansieel ondersteun is deur die Sowjetunie wat in daardie tyd ineengestort het nie. Pol Pot het terug getrek na Anlong Veng.
Vanaf 1996 het die Khmer Rouge-leër begin ineenstort. Al hoe meer Khmer Rouge loop na die Kambodjaanse regeringsleër oor. Selfs die leiers het oorgeloop. Uiteindelik is Pol Pot deur sy voormalige nommer twee, Ta Mok, verhoor en tot lewenslange tronkstraf gevonnis. In April 1998 val die regeringsleër hul laaste vesting aan. Ta Mok het saam met Pol Pot, wat enkele dae later dood is, in die oerwoud gevlug. Sy amptelike doodsoorsaak is 'n hartaanval, maar die omstandighede rondom sy dood is verdag en sy lyk is op 'n vullishoop verbrand voordat dit amptelik ondersoek kon word. 'n Paar dae tevore het die Amerikaanse president Bill Clinton verklaar dat Pol Pot tereg moet staan weens sy misdade. Hy het dus moontlik selfmoord gepleeg. 'n Ander teorie is dat hy stilgemaak is omdat medepligtiges bang was vir wat hy oor hulle sou sê tydens 'n verhoor.
Altesaam een en 'n half tot twee miljoen Kambodjane is na bewering onder sy bewind dood. Dit was toe een vyfde van die Kambodjaanse bevolking.
Emily Cox (aktrise)
Emily Cox (gebore 23 Februarie 1985) is 'n Oostenrykse aktrise. Sy is bekend vir haar rolle in die rolprent The Fatherless (2011) en in die televisiereekse The Last Kingdom (2015) en Jerks (2017).
74ste Oscar-toekenningsaand
Die 74ste Oscar-toekenningsaand is op 24 Maart 2002 deur die Academy of Motion Picture Arts and Sciences in Hollywood gehou om erkenning te gee aan die rolprente van 2001. Whoopi Goldberg was die aanbieder. Dit was die eerste Oscar-seremonie wat in Hollywood aangebied is sedert die 33ste Oscar-toekenningsaand in 1960.
A Beautiful Mind het vier Oscars gewen, insluitende beste rolprent en regisseur. The Lord of the Rings: The Fellowship of the Ring het ook vier pryse gewen – almal in die tegniese kategorieë.
Dit was die eerste jaar dat ’n prys vir beste vollengte-animasieprent toegeken is en dat ’n swart Amerikaner (Halle Berry) die Oscar vir beste aktrise gewen het.
Pryse
Hier volg ’n lys van die belangrikste wenners en benoemdes (die wenners word eerste genoem en is in vet druk):
Peyton Elizabeth Lee
Peyton Elizabeth Lee (gebore 22 Mei 2004) is 'n Amerikaanse aktrise. Sy is bekend vir haar rolle in die televisiereekse Shameless (2011), Scandal (2012), en Andi Mack (2017).
Frank Beal
Frank Beal (11 September 1862 – 20 Desember 1934) was 'n Amerikaanse regisseur, akteur, en skrywer. Hy was bekend vir sy rol in die rolprent The Line-Up at Police Headquarters (1914).
Sooronbaj Jeenbekof
Sooronbaj Sharipovich Jeenbekof (Kirgisies: Сооронбай Шарипович (Шарип уулу) Жээнбеков, Sooronbay Şaripoviç (Şarip uulu) Jéénbekov; [soːrɔnˈbɑj ʃɑˈripɐvit͡ʃ d͡ʒeːnˈbɛkəf] or Sooronbay Zheenbekov; gebore op 16 November 1958) is 'n Kirgisiese politikus wat van 24 November 2017 tot 15 Oktober 2020 as president van Kirgisië gedien het. Hy was ook die Eerste Minister van Kirgizië van April 2016 tot Augustus 2017.
2009 Hongaarse Grand Prix
Die 2009 Formule Een Hongaarse Grand Prix is op 26 Julie 2009 op die Hungaroring renbaan in Mogyoród, Hongarye gehou. Dit was die tiende wedren van die kampioenskapseisoen en is deur Lewis Hamilton in 'n McLaren-Mercedes gewen.
Grootpylstormvoël
Die Grootpylstormvoël (Puffinus gravis) is 'n stormvoël wat algemeen voorkom aan die kus van Suid-Afrika. Die voël is 45 – 51 cm groot en weeg 800 - 1 100 g met 'n vlerkspan van 100 - 118 sentimeter. Die snawel is gelerig. In Engels staan die voël bekend as Great shearwater. Hulle broei op Tristan da Cunha, Gougheiland en daar is 'n klein kolonie op die Falkland-eilande.
2009 Hongaarse Grand Prix
Kwalifisering
duimnael|links|900px|<-- Wegspringrooster vir die 2009 Hongaarse Grand Prix.
Flensburg
Flensburg (Deens en Nederduits: Flensborg; Noord-Fries: Flansborj, Flensborag) is 'n selfregerende stad in die noorde van die Duitse deelstaat Sleeswyk-Holstein. Flensburg is die derde grootste stad in die deelstaat ná Kiel en Lübeck met 'n bevolking van meer as 89 000 asook die noordelikste selfregerende stad in Duitsland. Die stad vorm die noordelike grens van die skiereiland Angeln.
Die grootste stede in die omgewing is Kiel (86 kilometer suidoos van Flensburg), Odense in Denemarke (sowat 150 kilometer noordoos van Flensburg) en Hamburg (176 kilometer suid van Flensburg).
Rosa Luxemburg
Rosa Luxemburg (1871–1919), wat volgens haar geboortesertifikaat op 5 Maart 1871 as Rosalia Luksenburg in Zamość, Pole van Joodse afkoms gebore is; was een van die belangrike leiers van die Europese arbeidersbeweging en 'n vasbeslote voorstander van die proletariese internasionalisme.
Van Stadens-vuurlelie
Die Van Stadens-vuurlelie (Cyrtanthus staadensis) is blomdraende plant en geofiet wat endemies is die Oos-Kaap waar dit voorkom vanaf Gamtoosrivier tot by Grahamstad. In Engels staan dit bekend as die Van Staaden's Fire Lily. Die plant kan besigtig word by die Van Stadens-veldblomreservaat.
Rosa Luxemburg
Sy lewer veral in die Poolse en Duitse sosiaal-demokratiese beweging 'n groot bydrae tot die Marxistiese teorie en tree as 'n baie aktiewe antimilitariste op. As 'n protes teen die Duitse deelname in die Eerste Wêreldoorlog stig sy in 1914 die Gruppe Internationale en word saam met Karl Liebknecht leier van die latere Spartakusbund, wat as opvolger van die Gruppe Internationale optree.
As politieke skrywer gee sy 'n groot aantal essays, wat die beleid van haar tydperk kritiseer, en ekonomiese analises uit. Sy word later mede-uitgewer van die linkse koerant Die Rote Fahne.
Teen die einde van die jaar 1918 is sy een van die stigters van die Kommunistiese Party van Duitsland (KPD) en stel sy partyprogram saam. Na die mislukte Spartakus-opstand van 1919 is Rosa Luxemburg saam met Karl Liebknecht op 15 Januarie deur anti-republikeinse Freikorpslede in Berlyn vermoor. Die presiese omstandighede van hierdie politieke moord is nie bekend nie.
Rosa Luxemburg se teoretiese en praktiese werk vir die sosialistiese beweging en die internasionale solidariteit van die arbeidersklas en haar optrede teen militarisme en oorlog maak van haar een van die belangrikste politici van die vroeë 20ste eeu, wat ook buite haar party en Duitsland groot erkenning geniet.
Die jaarlikse herdenking van die moord op Rosa Luxemburg en Karl Liebknecht, wat op die tweede Sondag van Januarie in Berlyn plaasvind, is nog steeds een van die grootste politieke betogings van Duitsland. Sedert die hereniging van Duitsland het dit egter afgeneem. Op 13 Januarie 2008 byvoorbeeld het 'n LLL-betoging volgens die pers 10 000 en volgens die Duitse owerhede net 3 500 deelnemers gehad.
Christopher Gaze
Christopher Gaze (gebore 12 Mei 1952) is 'n Engelse akteur. Hy is bekend vir sy rolle in die rolprent Cool Runnings (1993) en in die televisiereekse Saban's Ninja Turtles: The Next Mutation (1997) en Stargate SG-1 (1997).
Moehammetkalij Aboelgazijef
Moehammetkalij Aboelgazijef (Kirgisies: Мухамметкалый Дүйшекеевич (Дүйшеке уулу) Абылгазиев, geromaniseerd: Muhammetqalí Düyşekeyeviç (Düyşeke uulu) Abılğaziyev, [muχɑmːetqɑˈlɯj dyjʃeˈkejevɪtʃ ɑbɯɫɢɑˈzijɪf]; gebore op 20 Januarie 1968) is 'n Kirgiziese politikus wat van 20 April 2018 tot 15 Junie 2020 as die Eerste Minister van Kirgisië dien.
Aboelgazijef is op 20 Januarie 1968 in die Kochkor-distrik van die Naryn-oblast in Kirgisië gebore. In 1994 studeer hy aan die Landbou-instituut vernoem na Constantin Scriabine met 'n spesialisasie in Landboukunde. In 1997 het hy aan die Fakulteit Ekonomie en Besigheid aan die Internasionale Universiteit van Kyrgyzstan gegradueer.
Shaun Toub
Shaun Toub (gebore 6 April 1963) is 'n Amerikaanse akteur. Hy is bekend vir sy rolle in die rolprente Crash (2004), The Kite Runner (2007), en Iron Man (2008), en in die televisiereeks Homeland (2011).
MPEG-2 Oudio Laag 3
MPEG-2 Oudio Laag 3 (mp3PRO)
MPEG-2 Oudio Laag 3 (mp3PRO), (engels: MPEG-2 Audio Layer 3) is die nuwe formaat, wat 'n konsekwente verdere ontwikkeling meegebring het en omtrent 50% dataspasie benodig vir dieselfde kwaliteit gehalte en terugkompatiebel is. Dit beteken dat mp3PRO lêers sonder probleme deur ouer produkte wat slegs die gewone (oorspronklike) MP3-formaat ondersteun teruggespeel kan word.
Indien 'n mp3PRO-lêer ook deur 'n mp3PRO afspeler teruggespeel word, sal dit die volle spektrum klank bied wat heelwat beter is as die MP3-standaard. Dit is ook 'n stroomformaat (streaming format).
Gratis sagteware
Thomson mp3PRO Opnemer/Speler mp3PRO-sone
Thomson mp3PRO Opnemer/Speler
William Orlamond
William Orlamond (1 Augustus 1867 – 23 April 1957) was 'n Amerikaanse akteur. Hy was bekend vir sy rolle in die rolprente Camille (1921), All the Brothers Were Valiant (1923), Seven Keys to Baldpate (1925), en Mantrap (1926).
Pous Simmachus
Simmachus was die 51ste pous van die Rooms-Katolieke Kerk.
Biografie
Pous Simmachus is op Sardinië gebore die seun van Fortunatus, omtrent in 450. Op 22 November 498 volg hy Pous Anastasius II op, maar die Bisantynse kerk verkies Teenpous Laurentius. Laurentius is gesteun deur Anastasius I en Simmachus deur die Gotiese koning Theodorik die Grote. Hy regeer tot sy dood op 19 Julie 514 en word begrawe in die Sint Pieterskerk. Hy word opgevolg deur Pous Hormisdas. Die naam ‘Simmachus’ beteken 'bondgenoot' in ou Grieks.
Pontifikaat
In 501 word Simmachus deur senator Festus beskuldig van onder andere buite-egtelike seks. 'n Sinode wat deur Theodorik bymekaar gebring is op 23 Oktober 502, ontneem Simmachus van al sy funksies, maar bepaal dat die pous nie veroordeel kan word nie. Dit lei tot kerkskeuring en Theodorik installeer Teenpous Laurentius in die Lateraanse paleis. Die skeuring duur vier jaar, totdat Theodorik sy steun aan Laurentius onttrek omdat Laurentius te veel pro-Bisantyns opgetree het.
Tydens sy pontifikaat steun Simmachus die Afrikaanse biskoppe in hulle stryd teen die Ariaanse Vandale. Ook die Noord-Italiaanse provinsies word deur hom beskerm teen aanvalle van barbare uit die noorde.
O.R. Tambo Internasionale Lughawe
Die O.R. Tambo Internasionale Lughawe, afgekort ORTIA (IATA: JNB, ICAO: FAOR) is 'n reuse lughawe naby Johannesburg, Gauteng, Suid-Afrika, en die belangrikste lughawe vir binnelandse en buitelandse vlugte in Suid-Afrika. Die lughawe is ontwerp vir 'n maksimumkapasiteit van 28 miljoen passasiers per jaar.
Klassifikasie
Die O.R. Tambo-lughawe word as 'n hooggeleë lughawe met hoë temperature geklassifiseer. Op 1 700 meter bo seevlak is die lugdruk merkbaar "dunner" sodat die totale massa van vliegtuie verminder moet word - gewoonlik deur minder brandstof in te neem. Ook moet die aanloopbane hier langer wees - die lughawe se twee aanloopbane van respektiewelik 3305 en 4421 meter word tans as van die langstes ter wêreld beskou.
Pous Simmachus
Verering
Simmachus word as heilige vereer in die Rooms-Katolieke Kerk. Sy feesdag is op 19 Julie.
O.R. Tambo Internasionale Lughawe
Posisie in die wêreld
Die lughawe is die grootste op die vasteland van Afrika, en het in 2007 tot 19 440 000 reisigers hanteer. In 1996 het Johannesburg se lughawe die Kaïro Internasionale Lughawe in Egipte as die besigste op die Afrika-vasteland verbygesteek en is nou een van die eenhonderd besigste lughawens ter wêreld. Teen die jaar 2010 het dit meer as 21 miljoen passasiers hanteer.
Beskrywing
Die lughawe is in 1952 as Jan Smuts-lughawe in Kemptonpark aan die Oos-Rand geopen. Nog in dieselfde jaar, op 2 Mei, het die Britse lugredery BOAC die stralertydperk ingelui met die eerste regstreekse ononderbroke vlug vanuit Londen na Johannesburg - met 'n togsnelheid van 770 km per uur (in vergelyking met die Douglas DC-3 se 290 km/h). In die 1970's was Jan Smuts 'n toetslughawe vir die Frans-Britse supersoniese Concorde-vliegtuig. Tussen 1994 en 2006 staan dit as die Johannesburg Internasionale Lughawe bekend. Dit is op 27 Oktober 2006 na die anti-apartheidsaktivis en stigterslid van die ANC Jeugliga, Oliver Tambo, herdoop.
Adrian Bower
Adrian Bower (gebore 20 Augustus 1970) is 'n Engelse akteur en vervaardiger. Hy is bekend vir sy rolle in die rolprent Jude (1996) en in die televisiereekse Teachers (2001) en The Last Kingdom (2015).
O.R. Tambo Internasionale Lughawe
Beskrywing
Die lughawe se internasionale terminaal is ontwerp om ook die grootste moderne dubbeldek-passasiersvliegtuig, die Airbus A380, te kan hanteer.
Die Suid-Afrikaanse Lugdiens en ander internasionale lugrederye se oorsese bestemmings, wat vanaf die O R Tambo-lughawe bedien word, sluit onder meer Beijing, Buenos Aires, Hongkong, New York, Perth, São Paulo en Washington, D.C. in. Daar is egter 'n groter aantal verbindings met Europese lande, waaronder sewe daaglikse verbindings vanaf Londen in die Verenigde Koninkryk met Airbus en Boeing 747-400-makrostralers.
Pous Simmachus
Nota
Saamgestel en vertaal uit die Nederlandse, Engelse, Duitse en Franse wikipedia.
O.R. Tambo Internasionale Lughawe
ACSA
Die lughawe word beheer en bedryf deur ACSA (Lughawemaatskappy van Suid-Afrika). ACSA het verskeie opgraderingsprojekte van stapel gestuur om vir die toenemende getal passasiers voorsiening te maak, onder meer 'n nuwe binnelandse terminaal, opgradering vir die Airbus A380-vliegtuig en baie meer parkeerplek vir voertuie.
Gautrein
Die lughawe word sedert 2010 deur 'n stasie vir die Gautrein bedien.
Gabrieli-kwartet
Die Gabrieli-strykkwartet is 'n bekende strykkwartet wat in 1966 gestig is. Dit beskik oor 'n lang assosiasie met Essex-universiteit in Engeland.
Spelers
1ste viool:
2de viool:
tjello
Oorsprong en aktiwiteite
Die stigtingsjaar van die kwartet word gegee as 1966 of 1967. Die kwartet het na Europa, Noord-Amerika, die Verre Ooste en Australië getoer. In die Verenigde Koninkryk het dit opgetree by die Aldeburgh -, City of London - en Cheltenham feeste. Dit tree ook elke jaar op in die Mostly Mozart Festival van die Londense Barbican Centre. Die kwartet is sedert 1971 inwonende kunstenaars aan die Essex-universiteit. Die kwartet het die eerste opvoerings van werke deur William Alwyn, Benjamin Britten, Alan Bush, Daniel Jones, Gordon Crosse, Nicholas Maw, Panufnik en John McCabe gegee. Hulle het ook die eerste Britse uitvoering van die Sibelius klavierkwintet gegee. Hulle het reeds verskeie opnames gemaak, insluitende Tsjaikofski se Strykkwartet No. 1 in D-majeur op die Decca plate-etiket.
Keith Harvey, die tjellis van die kwartet, het op 28 April 2017 in die ouderdom van 79 jaar beswyk.
Lavas
Lavas (Levisticum officinale) is 'n lang, meerjarige plant, die enigste spesie in die genus Levisticum in die familie Apiaceae, subfamilie Apioideae, stam Apidae.
Beskrywing
Lavas is 'n regop, kruidagtige, meerjarige plant wat 1,8 tot 2,5 m hoog groei, met 'n basale roset van blare en stingels met verdere blare. Die blomme word gevorm in skerms aan die bokant van die stamme. Die stingels en blare is blink kaalgroen tot geelgroen en ruik ietwat na seldery indien gekneus word. Die groter onderste blare is tot 70 cm (28 duim) lank, met breë driehoekige tot rombusvormige, duidelik gepunte blaartjies met 'n paar marginale tande; die stamblare is kleiner, minder verdeel en met min blaartjies.
MP3
Bergingspoed
In vergelyking met die data wat op 'n oudio-CD gestoor is, gebruik 'n lêer wat in MP3 geënkodeer is sowat 10% van die stoorplek. Dit geld vir gehalte wat 'n bergingspoed (sampling rate) van 128 kilobis per sekonde (kbps) bied.
Lavas
Beskrywing
Die blomme is geel tot groengeel, 2-3 mm deursnee, wat in bolronde skerms tot 10-15 cm in deursnee gedra word; en blom in die laat lente. Die vrug is 'n droë, tweedelige skisokarp; 4-7 mm lank, en word in die herfs ryp.
MP3
Wenke
Die opneem van jou eie musiek- en spraaklêers in MP3/mp3PRO is vandag redelik maklik.
Gehalte
Die gehalte is direk afhanklik van die bergingspoed, die bisse per sekonde wat gestoor word. Hoe meer inligting per sekonde gestoor word, hoe beter is die reproduksie van die klank. Jy kan 'n reeks opnames met wisselende bergingspoed maak en die gehalte daarvan vergelyk voor jy begin om opnames op 'n groot skaal te maak.
Praktiese reël vir MP3-opnames
Die algemeenste standaard vir die MP3-formaat wat tans vir musiekopnames gebruik word, is 128 kbps. Dit bied die beste verhouding tussen gehalte en stoorplek en is goed om opnames van 'n oudio-CD of ander bronne te maak. Dit sal sowat 10% van die stoorplek van 'n CD-opname van dieselfde lengte gebruik. Vir beter gehalte kan 192 en 256 kbps gebruik word. Meer as dit is moontlik, maar eintlik 'n mors van stoorplek omdat die gehalteverskille skaars waargeneem sal kan word.
Ian Gelder
Ian Gelder (gebore 3 Junie 1949) is 'n Engelse akteur. Hy is bekend vir sy rolle in die rolprent Pope Joan (2009) en in die televisiereekse State of Emergency (1975), Torchwood (2006), en Game of Thrones (2011).
MP3
Praktiese reël vir MP3-opnames
Vir spraakopnames is dit moontlik om so laag as 56 kbps te kies om 'n langer speeltyd te kry en die stoorplek effektief te benut.
Midway-atol
Midway-atol (Engels: Midway Atoll) ook Midway-eiland (Midway Island) of Midway-eilande (Midway Islands, Hawais: Pihemanu Kauihelani) is 'n klein afgeleë eiland van die Verenigde State van Amerika en 'n onbewoonde eiland in die noordelike Stille Oseaan, wat tot Polinesië behoort, naby Hawaii. Die eilande het 'n bevolking van 40 mense (wetenskaplikes) en 'n oppervlakte van 6,23 km². Die atol is die enigste deel van die noordwestelike Hawaii-eilande, wat nie deel van die deelstaat Hawaii is nie. Daar is aspirasies om die atol by Hawaii aan te sluit. Die atol lê 140 seemyl (259 km, 161 myl) oos van die Internasionale datumgrens, 2 800 seemyl (5 200 km, 3 200 myl) ten weste van San Francisco en 2 200 seemyl (4 100 km, 2 500 myl) ten ooste van Tokio. Die naam is afgelei van die atol se ligging halfpad tussen Japan en Kalifornië.
MP3
Praktiese reël vir MP3-opnames
Indien jy beoog om 'n CD-speler vir die huis aan te skaf, koop verkieslik een wat ook MP3's kan terugspeel of kies 'n DVD-speler. Die meeste DVD-spelers vandag ondersteun al verskeie formate, soos MP3 en ander.
John Beal (akteur)
John Beal (13 Augustus 1909 – 26 April 1997) was 'n Amerikaanse akteur. Hy was bekend vir sy rolle in die rolprente Les Misérables (1935), The Cat and the Canary (1939), Doctors Don't Tell (1941), en The Firm (1993).
Raquel Lee
Raquel Lee (gebore 13 Oktober 1986) is 'n Amerikaanse aktrise en vervaardiger. Sy is bekend vir haar rolle in die rolprente Grow House (2017) en Stan the Man (2018), en in die televisiereekse The Proud Family (2001) en Real Husbands of Hollywood (2013).
Perd (astrologie)
230px|regs Die Perd (Chinees: 馬) is die sewende dier in die twaalfjaarlikse siklus van die Chinese astrologie, volgens die Chinese kalender. Dit hou ook verband met Oos-Asiatiese diereriem- en kalenderstelsels. Die Jaar van die Perd word verbind met die Aardse taksimbool 午.
Beskrywing
Volgens een legende is daar ’n rede vir die volgorde van die twaalf diere in die twaalfjaarsiklus. Daarvolgens is ’n resies oor ’n groot rivier gehou en die volgorde van die diere in die siklus is die volgorde waarin hulle die resies voltooi het. In dié verhaal maak die Slang op daarvoor dat hy nie ’n vinnige swemmer is nie deur skelmpies op die Perd se hoef te ry. Toe die Perd op die punt was om die eindstreep oor te steek, het die Slang afgespring – dit het die Perd laat skrik en die Slang het hom geklop om die sesde plek. Die Perd was dus sewende.
Die Chinese tekens word ook die diereriem genoem omdat geglo word ’n mens se persoonlikheid word deur die dier beïnvloed wat oor jou geboortedatum heers. Net so word die jaar waaroor ’n spesifieke dier heers, daardeur gekenmerk. Die invloed is veral sterk by mense wat in die jaar van die dier gebore is.
Dieselfde twaalf diere word gebruik om die siklus van ure in ’n dag te simboliseer – elk word verbind met ’n tydperk van twee uur. Die tydperk van die Perd is van 11:00 tot 13:00 – die tyd wanneer die Son hoog sit en ander diere lê en rus, maar perde bly staan.
George Touliatos
George Touliatos is 'n Amerikaanse akteur. Hy is bekend vir sy rolle in die rolprente Double Jeopardy (1999), The Sisterhood of the Traveling Pants (2005), Cosmopolis (2012), en This Means War (2012).
Perd (astrologie)
Beskrywing
In Chinese simbologie word Perde beskou as goedhartig, eerlik en verdraagsaam, maar ook kooplustig en hulle gooi maklik die handdoek in.
Jare en die Vyf Elemente
Mense wat binne dié datums gebore is, is in die Jaar van die Perd gebore, met ook die volgende elementêre teken:
Roggras
Roggras (Secale africanum) is 'n wilde rog wat inheems aan die Roggeveld is, waarna die streek vernoem is. Die Roggeveldberge is ook na hierdie spesie vernoem. Die plant word deur wildsbokke, vee en voëls benut. Die plant was eers volop in die omgewing maar as gevolg van oorbeweiding en swak grondbestuur was daar in 2008 slegs ongeveer 50 spesies oor. In 2009 het die Wes-Kaapse Provinsiale Parlement 'n projek geloods om hierdie plant en vyf ander spesies te hervestig.
Cynorhiza bolusii
Cynorhiza bolusii is 'n meerjarige plant wat voorkom in die Wes-Kaap en is deel van die fynbos. Daar is twee populasies by Ceres en Touwsrivier. Die populasie op die Ceres-vlakte is vermoedelik vernietig deur landbou aktiwiteite; wingerde en sagtevrugte bedryf.
Antropologie
Argeologie, waarin menslike bedrywighede bestudeer word deur ’n ondersoek na fisieke bewyse, word in die VSA en Kanada as ’n tak van antropologie beskou, terwyl dit in Europa beskou word as ’n dissipline uit eie reg of gegroepeer saam met ander, verwante dissiplines soos geskiedenis.
Terreine
thumb|170px|links|Bernardino de Sahagún word beskou as die stigter van moderne antropologie. Die abstrakte selfstandige naamwoord "antropologie" word eerste aangetref met verwysing na geskiedenis. Die Latynse woord, anthropologia, is afgelei van die Griekse woorde ἄνθρωπος ánthrōpos, "menslik", en λόγος lógos, "studie".
Antropologie bou voort op kennis van natuurwetenskap, insluitende ontdekkings oor die oorsprong en evolusie van Homo sapiens, menslike fisieke eienskappe, menslike gedrag, die verskille tussen verskillende groepe mense en hoe die evolusionêre verlede van Homo sapiens sy sosiale organisasie en kultuur beïnvloed het; asook van sosiale wetenskap, insluitende die organisasie van menslike sosiale en kulturele verhoudings, instellings, sosiale konflik, ensovoorts.
Vroeë antropologie het in klassieke Griekeland en Persië ontstaan; daarmee is waarneembare kulturele diversiteit bestudeer. Antropologie was dus sentraal in die ontwikkeling van verskeie nuwe (laat 20ste-eeuse) interdissiplinêre terreine soos kognitiewe wetenskap, globale studies en verskeie etniese studies.
Die vier hoofdissiplines van antropologie is:
Sosiokulture antropologie
Sosiokulturele antropologie kombineer kulturele en sosiale antropologie. Eersgenoemde is die vergelykende studie van die menigvuldige maniere waarop mense "sin maak" van die wêreld om hulle, terwyl laasgenoemde die studie is van die verhoudings tussen individue en groepe. Kulturele antropologie is nader verwant aan filosofie, letterkunde en die kunste (hoe ’n mens se kultuur die ervaring van die self en die groep beïnvloed, en hoe dit lei tot ’n vollediger begrip van die mens se kennis, gewoontes en instellings). Sosiale antropologie is weer nader verwant aan sosiologie en geskiedenis. Dit help ’n begrip ontwikkel van sosiale strukture, veral van ander mense en bevolkings soos minderheidsgroepe, subgroepe, andersdenkendes, ensovoorts. Daar is geen duidelike onderskeid tussen dié kategorieë nie en hulle oorvleuel in ’n groot mate.
Die studie van verwantskap en sosiale organisasie is ’n belangrike deel van sosiokulturele antropologie, omdat verwantskap ’n universele menslike begrip is. Sosiokulturele antropologie dek ook ekonomiese en politieke organisasie, wette en konflikoplossing, patrone van verbruik en handel, tegnologie, infrastruktuur, genderverhoudings, etnisiteit, die grootmaak van kinders en sosialisering, godsdiens, mites, simbole, waardes, etiket, wêreldbeskouing, sport, musiek, voeding, ontspanning, speletjies, kos, feeste en taal (laasgenoemde word ook in linguistiese antropologie bestudeer).
Biologiese antropologie
Biologiese en fisieke antropologie is sinonieme terme om antropologiese navorsing te beskryf wat fokus op die studie van mense en niemenslike primate in hulle biologiese, evolusionêre en demografiese dimensie. Dit bestudeer die biologiese en sosiale faktore wat die evolusie van mense en ander primate beïnvloed het en wat huidige genetiese en fisiologiese verskeidenheid skep, handhaaf of verander.
Argeologie
thumb|180px|Die [[Rosettasteen is ’n voorbeeld van antieke kommunikasie.]] Argeologie is die bestudering van die mens se verlede deur middel van materiële oorblyfsels. Artefakte, dierlike oorblyfsels en landskappe wat deur mense verander is, is getuienis van die kulturele en materiële lewe van vergange gemeenskappe. Argeoloë bestudeer dié materiële oorblyfsels om patrone van menslike gedrag en kultuurpraktyke van die verlede te vind.
Etnoargeologie is ’n soort argeologie waarin die praktyke en materiële oorblyfsels van lewende menslike groepe bestudeer word om ’n beter begrip te vorm van die getuienis wat vergange menslike groepe, wat vermoedelik op dieselfde manier gelewe het, agtergelaat het.
Linguistiese antropologie
In linguistiese antropologie probeer wetenskaplikes ’n begrip vorm van menslike kommunikasie, verbaal en nieverbaal, verskille in taal op verskillende tye en plekke, die sosiale gebruik van taal en die verhouding tussen taal en kultuur. Dit is die tak van antropologie wat linguistiese metodes gebruik om antropologiese probleme op te los; dit is ’n skakel tussen die ontleding van linguistiese vorme en prosesse en die vertolking van sosiokulturele prosesse. Linguistiese antropoloë maak dikwels gebruik van verwante terreine, insluitende sosiolinguistiek, pragmatiek, kognitiewe linguistiek en semiotiek.
Boergas
Boergas (Bulgaars: Бургас) is met 'n bevolking van 232 264 die vierde grootse stad in Bulgarye. Boergas dien as administratiewe setel van die gelyknamige provinsie en munisipaliteit. Met sy seehawe - die grootste in die land - en 'n verskeidenheid nywerhede is Boergas die ekonomiese, kulturele en politieke spilpunt van Bulgarye se suidooste. Sy ligging aan 'n aantreklike baai van die Swartsee, met sandstrande, mere en natuurbewaringsgebiede in sy onmiddellike omgewing, maak van Boergas een van die belangrikste vakansiebestemmings in Bulgarye.
Sinsbou
Sinsbou, sintaksis of sinsleer het onder meer te doen met hoe sinne opgebou word, want die volgorde van die sin speel dikwels 'n belangrike rol by die betekenis wat oorgedra word. Sintaksis het dus te make met die verhouding waarin woorde tot mekaar staan in sinne. Voorbeelde waar sintaksis die betekenis van 'n sin kan verander:
Sintaksis steun dikwels sterk op woordsoortetikettering om analises te doen. So ook kan die verskeie sinstipes verder geklassifiseer word na verlang van die eenhede waaruit die sin bestaan en die funksie wat elke sinsdeel vervul.
Sinstipes
Daar word tussen vier basiese sinstipes onderskei:
Vraagsinne
Wat is jou naam? Ek sit en wonder: Hoe laat is dit eintlik? Sy is pragtig, nie waar nie? Wie weet, miskien kom sy tog more huis toe. Wat praat jy alles, buurman.
Nedbank
Nedbank Groep Beperk (JSE: NED ) of beter bekend as Nedbank is een van die vier groot banke van Suid-Afrika, alhoewel dit egter een van die nuutste banke is om plaaslik geïnkorporeer te word. Sy hoofkantoor is in Johannesburg en sy markkapitalisasie bedra R136 miljard op 31 Desember 2018. Nedbank het 7,9 miljoen kliënte met R826 biljoen se deposito's en R1,044 miljard se bates.
Sinsbou
Bevelsinne en uitroepsinne
Kom hier! Gou! Pasop vir jou! "Uit!" roep die tennisskeidsregter van sy stoel af. Eina! Ag nee, man! Net nie dit nie! Hy is soggens 'n regte ou sonstraaltjie!
Nedbank
Geskiedenis
Die bank is oorspronklik in 1888 gestig in Amsterdam as die Nederlandsche Bank en Credietvereeniging voor Zuid-Afrika en in dieselfde jaar is 'n kantoor in Pretoria geopen. 18 jaar later, in 1906, het die bank uitgebrei met die opening van 'n tak in Londen. In 1951 word die Suid-Afrikaanse tak selfstandig en onder die naam Nederlandse Bank in Suid-Afrika Beperk geïnkorporeer. Die hoeveelheid Suid-Afrikaanse aandeelhouers het aansienlik toegeneem en in 1969 word die maatskappy 100 persent Suid-Afrikaans nadat die Bank Mees en Hoop 20 persent van die aandele gekoop en nog dieselfde jaar weer verkoop het.
In 1992 is die naam van die bank verander na Nedcor Bank Beperk, waarvan Nedbank die grootste afdeling was. In 1992 smelt Syfrets, UAL en Nedbank Investment Bank saam om Nedcor Investment Bank (NIB) te vorm. Ou Mutual, Nedcor se houermaatskappy, het demutualiseer en is in 1999 op die Londense aandelebeurs gelys. Dit word 'n samestelling van die FTSE 100-indeks. Nedbank bekom die Man-eiland en Jersey se private bankbesigheid van Robert Fleming & Kie in 2001.
Die nuwe Nedcor Groep word op 1 Januarie 2003 gevorm, en kombineer Nedcor, BoE, Nedcor Investment Bank en die Kaap van Goeie Hoop Bank in een wettige entiteit. Die Nedcor Groep is hernoem tot die Nedbank Groep op 6 Mei 2005. Die Nedbank-hoofkantoor is in Sandton, Suid-Afrika.
In Augustus 2009 koop Nedbank die oorblywende 49.9% van Imperial Bank en sedertdien word Imperial Bank ten volle besit deur Nedbank.
Op 26 September 2018 het Ou Mutual aangekondig dat hulle hul meerderheidsaandeel in Nedbank gaan ontbondel aan aandeelhouers, met 'n totale markwaarde van R43,2 miljard wat ontbondel is. Ou Mutual se 52% aandeel is verminder na 19,9% wat deur Ou Mutual Lewensassuransie Maatskappy van Suid-Afrika Beperk (OMLACSA) besit word.
Hendrik Johannes Venter
duimnael|regs|320px|Ds. Hendrik en mev. [[Liberta Venter|Liberta Venter en hul kinders (van links): Kattie, Monica, Kosie en Liesbet.]]
duimnael|links|300px|Die Algemene Sinode van die [[Gereformeerde Kerke in Suid-Afrika op Rustenburg, 4 April 1924, onder die seringboom waaronder die Kerk in 1859 gestig is en met prof. H.H. Kuyper as deputaat van die Geref. Kerke in Nederland. Eerste ry: A.S.E. Yssel, C.W.M. du Toit, J.V. Coetzee, J.G.H. van der Walt, J.H. Boneschans, J.C. van der Walt. Tweede ry: D.P. du Plessis, D. Rumpff, T. Hamersma, D. Postma, M. Postma, prof. H.H. Kuyper, L.P Vorster, proff. J.D. du Toit, J.A. du Plessis, I.D. Kruger. Derde ry: D.N. Kotzé, N.H. van der Walt, A. Duvenage, J.A. van Rooy, C.J.H. de Wet, B.J. de Klerk, W.J. de Klerk, G.H.J. Kruger, D.G. Venter, H.P.J. Pasch. Vierde ry: F.P.J. Snyman, H.J. Venter, P.J.S. de Klerk, H.S. van Jaarsveld, H.J.R. du Plessis, J.H. Kruger.]]
duimnael|links|320px|1930: Die Algemene Sinode van die GKSA in sitting op [[Burgersdorp. Eerste ry: S. van der Walt, Jacs van Rooy. Tweede ry: Dr. E. Venter, J.C. van der Walt, H.J. Venter, J.G.H. van der Walt, G.H.J. Kruger, W.J. Postma, W.J. Snyman, Dirk Postma, D.N. Kotzé, J.H. Boneschans, A. Duvenage. Derde ry: H.P.J. Pasch, N.H. van der Walt, W.J. de Klerk, T. Hamersma, J.A. van Rooy, J.V. Coetzee, D.P. du Plessis, H.S. van Jaarsveld en D.G. Venter. Vierde ry: H. du Plessis, A.S.E. Yssel, J.P. Jooste, A. Postma, I.D. Krüger, W.F. Venter, T.T. Spoelstra, F.P.J. Snyman, dr. P.J.S. de Klerk, prof. J.A. du Plessis, H.J.R. du Plessis, Derk Rumpff.]]
duimnael|regs|320px|1933: Die Algemene Sinode van die GKSA in sitting te [[Pretoria, afgeneem op die trap van die Uniegebou. Eerste ry: A. Postma, P.G.W. Snyman, Derk Rumpff, J.G.H. van der Walt, I.D. Krüger, prof. J.C. Coetzee, T.T. Spoelstra, A.S.E. Yssel, D.N. Kotzé, W.J. Postma, J.P. van den Berg, I.J. van der Walt. Tweede ry: H.F.V. Kruger, J.H. Boneschans, J.M. de Wet. Tweede ry: W.J. de Klerk, P.J.S. de Klerk, B.J. de Klerk, B. de Klerk, S.J. van der Walt, L.S. van der Walt, J. Schutte, N.H. van der Walt, E.I.J. Venter, H.S. van Jaarsveld, H.J. Venter, D.G Venter, J.V. Coetzee. Vierde ry: J. van Rooy, A. Aucamp, H.P.J. Pasch. Vyfde ry: J.A. van Rooy, J.H. Kruger, G.H.J. Kruger, W.F. Venter, I.J. Lessing, J.B. du Plessis, S.P. van der Walt, J.P. Jooste, J.L. de Bruin, S. du Toit, D.P. du Plessis, F.P.J. Snyman.]]
Ds. Hendrik Johannes Venter (4 Desember 1889, Wolweleegte, distrik Fauresmith, Oranje-Vrystaat – Kameelfontein, Koedoesrand, distrik Potgietersrus, 18 Mei 1964) was ’n predikant in die Gereformeerde Kerk wat in sy 37 jaar lange loopbaan net een gemeente bedien het, te wete Waterberg.
Herkoms en jeugjare
Hendrik Johannes Venter is uit 'n eg Afrikaanse Boerefamilie gebore as die tweede oudste kind van Jacobus Stephanus Venter en sy vrou, Elizabeth Margaretha (gebore Venter), wat in 1888 uit Colesberg na die huidige Petrusburgse distrik verhuis het. As 'n 10- tot 13-jarige seun het hy die hele Tweede Vryheidsoorlog in die veld deurgemaak sonder om ooit in een van die berugte konsentrasiekampe te lande te kom.
Sy gesin het alle besittings tydens die oorlog verloor en moes hy eers op die plaas help voordat hy op 19-jarige leeftyd in st. 4 kon begin skoolgaan op die woonplaas. Daarna gaan hy na die staatskool op Petrusburg en matrikuleer in 1914 aan die Hoër Gimnasium op Potchefstroom. Vervolgens studeer hy aan die Literariese Afdeling van die Teologiese Skool, waarna hy 'n verdere vierjarige kursus gevolg het met die oog op sy teologiese studie en hy hom in die teologie bekwaam nadat hy in die voorbereidende eksamen geslaag het.
Gemeentebediening
Vroeg in 1923 is hy beroep tot herder en leraar van die Gereformeerde kerk Waterberg, alwaar hy op 28 September 1923 as vierde vaste predikant vir Waterberg op Nylstroom bevestig is. Van sy bevestiging af het onafgebroke die kerk Waterberg bearbei wat die latere landdrosdistrikte Waterberg en Potgietersrus beslaan het plus gedeeltes van distrikte aan die suide, ooste en weste van die gebied. Hy bly woon op Nylstroom terwyl gedurende sy bediening die Gereformeerde kerke van Potgietersrus (afgestig op 4 Maart 1928), Koedoesrand (20 Mei 1939), Magol (Ellisras) (28 November 1942), Warmbad (6 Februarie 1954), Naboomspruit (16 November 1957) en Vaalwater (6 Desember 1958) afgestig is.
Daarby was hy byna onafgebroke konsulent van die gemeentes in die Zoutpansberge, te wete Pietersburg, Louis Trichardt, Laeveld, Magalakwin en Messina. Ook was hy gedurende die jare 1926–1938 die algemene korrespondent en konsulent van Suid- en Noord-Rhodesië waarheen hy verskeie kere per trein en later per motor moes gaan en meesal sy gemeente en gesin drie maande lank agter moes laat. Eenkeer het sy gade hom vergesel, maar anders moes hy vir lange maande op diensreise gaan en sy moes met hulle kroos agterbly: Hy in die geloof op sy sending; sy in die geloof met haar roeping as vrou en moeder, ook pastoriemoeder. En dit alles terwyl daar geruime tyd geen tweede predikant benoorde Pretoria en Rustenburg was nie.
Thomas W. Gabrielsson
Thomas W. Gabrielsson (gebore 29 Junie 1963) is 'n Sweedse akteur. Hy is bekend vir sy rolle in die televisiereekse Forbrydelsen (2007), Bron/Broen (2011), en The Last Kingdom (2015).
Hendrik Johannes Venter
Breër betrokkenheid
duimnael|regs|300px|Die Nasionale Sinode van die GKSA van 1939 voor die [[Vrouemonument in Bloemfontein. Eerste ry: H.S. van Jaarsveld, F.N. Lion Cachet, W.J. Postma, B. de Klerk, H.J. Venter, J. van Rooy, P.W. van der Walt, P.G.W. Snyman. Tweede ry: N.H. van der Walt, J.G.H. van der Walt, D. Postma, dr. J.D. Du Toit, J.A. van Rooy, dr. C.J.H de Wet, dr. S.O. Los, dr. J.P. Jooste, J.V. Coetzee, I.D Krüger, J.C. van der Walt. Derde ry: J.P. van der Berg, G.H.J. Kruger, A.L Aucamp, M. Postma, J.M. de Wet, I.J. Lessing. Vierde ry: Jacs van Rooy, J.L. de Bruin, J.A. Schutte, A. Postma, E.L.J. Venter, D.G. Venter, J.L. Vorster, T.T. Spoelstra, Derk Rumpff, H. du Plessis. Vyfde ry: dr. B.J. de Klerk, P.J. de Klerk, J.J. Venter, J.H. Boneschans, L.S. van der Walt, S. du Toit, J.F. du Plooy, A.S.E. Yssel. Sesde ry: H.F.V. Kruger, P.J.S. de Klerk, D.N. Kotze, W.J. Snyman, W.F. Venter, S.P. van der Walt, J.W.J. van Ryssen, N.J. Snyman, B.R. Krüger, D.J. van der Walt.]]
Benewens sy spesifieke arbeid en taak as predikant kon hy ook nog sy deel bydra tot die onderwys en opvoeding van die kinders, sowel kerklike as maatskaplike. Hy het met oorgawe gedien in beheerrade en skoolkomitees en as lid van die skoolraad het hy in 1937 'n sterk protes gelei na die administrateur van Transvaal teen die skoolplaasskema van Simon Bekker. In sy protes by die administrateur op21 Januarie 1937 het Venter dié skoolstelsel op histories-godsdienstige en maatskaplik-politieke gronde verwerp en beweer dat die plaaskinders daardeur 'n minderwaardiger onderwysopleiding sou ontvang. Hy het gepleit dat beurse beskikbaargestel word waardeur dit vir plaaskinders moontlik gemaak sou word om in dorpskole onderwys te ontvang.
Waardering
Dr. Bouke Spoelstra skryf in die Suid-Afrikaanse Biografiese Woordeboek: "Venter was in murg en been 'n konserwatiewe Afrikaner wat sy lewe gegee het in diens aan die Waterbergse mense. Hy het uit beginsel nooit vakansie geneem nie. Op kerklike gebied het hy hom op Sinodes onderskei as 'n kampvegter vir die selfstandigheid van gemeentes en die behoud van tradisionele beginsels, sodat daar soms goedig na hom verwys is as 'Hendrik Dopper'. Soms was sy stryd om behoud van tradisionele beginsels nie suiwer Skriftuurlik gefundeer nie. 'n Sprekende voorbeeld hiervan was sy stryd teen die gebruik van die Skrifberyminge van prof. J.D. du Toit (Totius) in die Geref. Kerk. Sy optrede (is) altyd gekenmerk deur oortuiging, vriendelikheid en robuuste doelgerigtheid."